Tatik

Tatik (Suillus) on tatikuliste sugukonda kuuluv seente perekond.

Tatikud on nimetuse saanud paksult limase või kleepuva kübara järgi. Erinevalt puravikest pole tatikute jalg kunagi soomuseline ega võrkja mustrigaNiitla, T., Jeletsky, E., Korzets, V. Korilase käsiraamat, Nõiaraamat, 2004, lk 70. Viljakehade värvus katsumisel ei muutu. Torukesed on kollased või oliivikarva. Mõnel liigil esineb loor.

Eesti kasvab 10 liiki tatikuid.

Liike
Suillus americanus – siberi tatik
Suillus bovinus – lehmatatik, lehmapäkk, lehmapuravik
Suillus bresadolae – Bresadola tatik
Suillus cavipes – lehise-õõspuravik
Suillus collinitus – roosa tatik
Suillus flavidus – sootatik, soopuravik
Suillus granulatus – lambatatik, võipuravik
Suillus grevillei – kuldtatik, kuldpuravik
Suillus luteus – võitatik, võipuravik, võiseen
Suillus variegatus – liivtatik, liivapäkk, liivapuravik
Suillus viscidus – lehisetatik, hall tatik

Endisi liike
Fuscoboletinus grisellus

Viited

Kategooria:Tatikulised